CELEX: C2005/143/26
Language: et
Date: 2005-06-11 00:00:00
Title: Kohtuasi C-127/05: Euroopa Ühenduste Komisjoni 21. märtsi 2005. aasta hagi Suurbritannia ja Põhja-Iiri Ühendkuningriigi vastu

11.6.2005   
            
            
               ET
            
            
               Euroopa Liidu Teataja
            
            
               C 143/18
            
         Euroopa Ühenduste Komisjoni 21. märtsi 2005. aasta hagi Suurbritannia ja Põhja-Iiri Ühendkuningriigi vastu
   (Kohtuasi C-127/05)
   (2005/C 143/26)
   Kohtumenetluse keel: inglise
   Euroopa Ühenduste Komisjon esitas 21. märtsil 2005 Euroopa Ühenduste Kohtule hagi Suurbritannia ja Põhja-Iiri Ühendkuningriigi vastu. Hageja esindajad on komisjoni õigustalituse ametnikud M.-J. Jonczy ja N. Yerrell.
   Euroopa Ühenduste Komisjoni palub Euroopa Kohtul:
   
               1)
            
            
               tuvastada, et kuna Ühendkuningriik on piiranud tööandja kohustust tagada töötajate ohutus ja tervis kõikides tööga seotud aspektides kohustusega teha seda “niivõrd, kui see on mõistlikult võimalik”, on Ühendkuningriik jätnud täitmata nõukogu 12. juuni 1989. aasta direktiivist 89/391/EMÜ töötajate töötervishoiu ja tööohutuse parandamist soodustavate meetmete kehtestamise kohta (1) artikli 5 lõigetest 1 ja 4 tulenevad kohustused;
            
         
               2)
            
            
               jätta kohtukulud Suurbritannia ja Põhja-Iiri Ühendkuningriigi kanda.
            
         Õiguslikud alused ja peamised argumendid
   Komisjoni etteheide põhineb 1974. aasta Health and Safety at Work Act'i artikli 2 lõikel 1, mille kohaselt on iga tööandaja kohustuseks tagada tööl töötajate tervis, ohutus ja heaolu “niivõrd, kui see on mõistlikult võimalik”. Komisjoni arvates ei ole selline tööandaja kohustusele lisatud piirang kooskõlas direktiivi 89/391/EMÜ (edaspidi “direktiiv”) artikli 5 lõigetega 1 ja 4.
   Komisjon väidab, et:
   
               i)
            
            
               artikli 5 lõikest 1 tuleneb tööandja kohustus seoses kõigi sündmustega, mis võivad negatiivselt mõjutada tema töötajate tervist ja ohutust, välja arvatud juhul, kui on võimalik tugineda artikli 5 lõikes 4 ette nähtud väga erakorralistele asjaoludele;
            
         
               ii)
            
            
               seda seisukohta toetab muuhulgas direktiivi andmise käik ja tingimuse “niivõrd, kui see on mõistlikult võimalik” otsene tagasilükkamine ühenduse seadusandja poolt;
            
         
               iii)
            
            
               võrdluseks võimaldab Ühendkuningriigi õigus (siseriiklike kohtute tõlgenduses) tööandjal vabaneda vastutusest, kui ta tõendab, et täiendavate meetmete võtmise hind rahas, ajas või vaevas väljendatuna oleks olnud ohuga võrreldes äärmiselt ebaproportsionaalne;
            
         
               iv)
            
            
               seda “tasakaalustamisvõrdlust” kohaldatakse siseriiklike kohtute poolt ilmselt kõigil juhtudel ja mitte ainult direktiivi artikli 5 lõikega hõlmatud erandjuhtudel olukordades;
            
         
               v)
            
            
               lisaks võimaldab selle määratlemine, mis on “mõistlikult võimalik”, arvestada tööandaja kuludega (rahalises mõistes)seotud kaalutlustega, mis on vastuolus direktiivi artikli 5 lõikega 4 koostoimes direktiivi preambuli 13 põhjendusega.
            
         
      (1)  EÜT L 183, lk 1.